Sankt-Peterburgdagi savdo markazi qurilishida o‘zbekistonlik mehnat muhojiri halok bo‘ldi

Sankt-Peterburgning Bolqon maydonidagi qurilish ishlari davomida o‘zbekistonlik mehnat muhojiri halok bo‘ldi. Bu haqda “Podrobno.uz” xabar bermoqda.

Savdo markazi qurilishi chog‘ida amalga oshirilayogan devor demontaji ishchi uchun fojiali yakunlandi. O‘zbekiston fuqarosi qulagan g‘isht devori ostida qoldi.
Guvohlar hodisa maydonda joylashgan kinoteatrga kirish yaqinida ro‘y berganini bildirmoqda. Rossiya Tergov qo‘mitasi qurilish ishlarini olib borayotgan subpudratchi faoliyatini tekshirishga kirishdi.